
REMERCI 

MENT DES CATHO- 
liques vnis, fai<St à la Déclara- 
tion & Proteftation de Hen- 
ry de Bourbon, di£t 
Roy deNauarre. 


C •* À v A P A R I S, • 

Par Rolin Thierry, rue des Anglois, 
près la place Maubert. 

MERCIMENT: 

DES CATHOLIQUES 

'unis, fai fl à la Déclaration &Tro- 
tejlation de Henry de Bourbon } di fl 
Rjoy de Nauarre . 

V r la Déclaration, Sire, 
que vous auez faiétclç 4. 
iour de Mars dernier paf- 
fé , en qualité de Premier 
Prince, & premier Magi- 
ftrat de France : I’ay pris 
la hardieffe devous faire ce remercimér, 
fur larefolution quemoy,lc moindre de 
ce Royaume, ay peu entendre des Ca- • 
tholiques vnis , par v ne lainCte &! facree 
deuotion à la conferuation de la Rcligiô 
Catholique, Apoftolique& Romaine* 
Vous vous eftes bien tard aduilé d’eferi- 

re aux Eftats de France s qui font ropuz 
. dés 1 q 23. iour du mois de Decébre pré- 
cédant^ apres les maffacres y commis, 

- cmprifonnemens & autres forfaits con- 
treleur authorité & contre la foy publi- 
que: Vous leur demandez qu’ils ayent à 
requérir la diuerfité de religion, & tou- 
tesfois tous leurs cahiers ne tendoient 
qu’a ce qu’il n’y euft qu’vne Foy , qu’vne 
Loy, & qu’vn Roy: & que vous comme 
chef des hcretiques,fuflîez déclaré en- 
nemy & incapable de eefte Couronne. 
Nous vous remercions doncques bien 
grandement, de ce que vous offrez & fi 
proteftez d’employer voftre induflrie, 
voûre confcience , voz moyens, & vor 
forces pour remedier aux troubles de la 
' France, &nous mettre en paix parvn 
nieflange & embaraffement de diuerfes 
. religions. Nous vous remercions,di-ie, 
c’eft à dire, nous ne voulôs point de vo- 
firc remede, & vous prions de ne vous 
point mefler de noz affaires ï'Nous cer- 
chons bien la paix , & ferions bien mal- 
. aduifez, fi nous fuyons ce fcul & vnique 
moyen, de nous contenir en l’honneur 
de Dieu, &; en la conferuation de la fo- 

cieté humaine. Mais nous ne voulons 
pasnous ayder de voz moyens. Nous 
cerchonslapaixauec Dieu, en l’hono- 
ranten noftrc ancienne & affeuree reli- 
gion^ nous conferuant noz villes, noz 
maifons , &: famille, en vne feule opiniô 
& conforme façon de viure , non entre- 
meflee des difputesde voz Predicans, 
n’y bigarec de diuerfes folemnitez , que 
vous voulez introduire par vne liberté 
deconfcience. Nous entendons qu’en 
vne mefme lâgue, par la vertu d’vn mef- 
me facrilïce/oubs la fainèleté de mefme 
Sacremcns,& par l’intercelïïon de mef- 
mes prières, nous puiflîons tous dvnc 
voix inuoquer la grâce de Dieu, & en v- 
ne feule Foy, & vne feule Loy , nous af- 
feurerlcs vns des autres. Et pour ce no 9 . 
auôs fort à fufpeét la paix que vous nous 
prefentez : Car en diuerlité de religion* 
il y a peu de rcfpeét aux promefifes des 
vnsenuers les autres: Ôc corne vous di- 
ètes * ou Dieu efl diucrfement Jeruy , il ejl par 
confequent mal feruy , qui cft vne chofe 
vraye. Car gens de deux religions ne fe 
tiennent pas obligez de Foy Tvn à lau* 
tre,n’y ayant entr eux depromefle dura- 

ble. Tefmoingle ferment de voftre ma- 
riage, & des Edi&s de pacification , que 
vous n’auez obferuez, linon entant que 
vous auez penfé, qu’ils vous donneroiét 
moyen de refpirer pour nous furprédre 
plus à voftre aife. Et ce nous euft efté vn 
grand bien , qu’en la ville de Blois , aux 
Eftats generaux que l’on y tenoit , pour 
fe defpaiftrer de voz pernicieufes paix, 
nous euflîons efté bié aduertis que cha- 
cun n’auoit pas vne pareille reueréceau 
S.Sacremet de noftre religion que nous 
auos: & que nous n’euffions pas ignoré, 
ce dont vous nous afleurez à prefent par 
voftre Déclaration, que vojlre innocence 
efi imprimée dans l’ame & cofciencede celuy 
que vous AppellezjvoJlre Roy , vojlre fou - 

uerain. Car nous ne nous fulïiôs pas ainlî 
laifTé furprédre, & nous eft vn grâd mal- 
heur que de nous eftre appuiez fur le fer- 
ment d’vn qui n’a vfé de noz Sacremcns 
que pour fe perjurer. V ous adiouftez en 
vn autre endroiét ces mots, Dieu à touché 
le coeur du Roy , tl a, pris U querelle pour moy. 

Etneantmoins fbubs pretextede vous 
faire la guerre, il a leué vn nombre infiny 
de deniers fur fô peuple, &c enuoyé M6- 

fïeur de Ioyeufe aueç quatre ou cinq ces 
Gentils -hommes , contre vous à voftre 
compte, comme à la boucherie. Et puis 
qu ainfi eft que c eft pour lamour de vo* 
& pour voftre querelle , c eft à dire pour 
la religion Huguenottc , déportez vous 
fil vous plaift,& ne no 9 importunez plus 
de voz offres. Ce n eft pas icy la premiè- 
re fois que vous vous eftes prefetépour 
Médecin de noftre maladie, & que vous 
en auez efté , corne à prefent, éconduit, 
il faut laiffer au malade de choifir fon 
Médecin , & n’admettre pas ceux qui au 
péril de la vie du patient, fe veullét met- 
tre en crédit . Et mefme font à craindre 
vn tas d’Emperiques , qui ne fe veullent 
aider que de remedesnouueaux,& non 
encor expérimentez. Toutes nouueau* 
tez nous font fort fufpc&es, & trouuons 
meilleur de fuiurc laduis commu &ap* 
prouué de toute ancienneté. La pauurc 
ville de Chaftelleraud,ou vous auez cô<- 
pofé voftre recipé,eft en dâger d’en fouf 
frir beaucoup, comme les autres villes 
que vous tenez par force, &les ingre- 
dians dont vous aidez font de tres-faf- 
cheufe & perilleufe purgation: Car il n y 

a reliques ne gallices ny autres ornemés 
de l’Eglife qui n’en foient euacuez.Et de 
faiâ par voftre Déclaration , vous pro- 
teftez en ces mots, pariât au Clergé: *Au 
lieu ou tay puiffance , te leur tieniray < jua.fi 
tout jquieft pourmonftrer le bien qu’il 
peut efperer de voz remedes . Et certai- 
nement vous auez grace>, quand dés le 
commencement de cefte Déclaration, 
vous confeflez que vous elles l'argumec 
des tragédies de fr<t»ce,c’eft à dire le lubiet, 
le principe, & le motif de tous les mal- 
heurs que nous auons en ce miferable 
Royaume: & combien que vous puifîezg 
pardonner à vous mefme^ce nexntmoins vous 
dtêles , t jue vous en ejles l’occxjion. Qui font 
les proprej mots de voftre Déclaration 
laquelle nous faiét ébahir, que vous van- 
tez de pouuoir apporter le remede con- 
uenable à noftre douleur : de façon que 
vous tédez de guérir le mal de noftre vl- 
cere,parla caufemefme delà bleflure. 
Quieft vn maüuais méthode & qui eft 
fort reietté entre les plus expers Méde- 
cins, ficen’eft parle moyen que vous 
cottez en dilànt , que vous voudriez auoir 
ejlaintlefeu denojlre fieure , & n'ejlreplm . 

Nous 


Nous vous prendriôs voloticrs au mot, 
&croy ons que ce feroit vn grand prépa- 
ratif de noftre guarifon: mais vous nous 
en oftez bien toftl’efperance*quâd vous 
protejlcxjie maintenir toutes fortes de religio * 
(y* y employer toutes vo\ forces au péril de 
dix mil vies + Car cela ne f accorde pas* à 
de que vous confeficz* qu où Dieu ejldi- 
uerfement feruy , il ejl par confequent mal fer - 
uy . Il eft vnique & ay me l’vnité de les 
créatures : Iointauffi qu’au trefois en la 
ville de Montauban * incontinent apres 
la mort de Môfeigneur le Duc d’Anjou* 
conférant auec lefieur Roquelaure* & 
voftre miniftre Marmet, de ce que vous 
auiez à faire* vous priftes refolution* p£r 
faduis &côclufiondu feu Prefîdcntdu 
Ferrier voftre Chancelier * que iamais 
vous ne changeriez de religion^ main*- 
tiendriez iufques au dernier fbufpir de 
voftre vie*la do&rine en laquelle vous a- 
uez cftéinftitué &: nourry* parles mini- 
ftresdelafeétcdeCaluin. Et fur cefte 
deliberation* vous feites vnealfcmblcc 
de tous voz confederez, ou le trouueret 
députez d’Angleterre* de d'Annemark* 
de Geneue*de Sedan* Et fur tout ce qui 

fut remarqué, le fieur d’Efpernô fy trou 
ua, & promises de neiamais diflimuler 
voftre religion . Et ainfi nous fçauons 
bien que vous perfeuererez, ne voulant 
pas eftre accufé de legereté , enuers tant 
de Princes & Seigneurs. Car c ’eft vn vi- 
ce dôt vous ne voulez pas eftre mefcreu. 
Et de faiél quelque proteftation q vous 
-faciez maintenât,de maintenir les deux 
religions, fi eft-il certain, que vous auez 
promis à voz miniftres de les conferuer, 
qui eft à dire ruiner lesCatholiques.Car 
les Huguenots faident de deux moyens 
comme nous faifons , à fçauoir de Pré- 
dications & de la force . Et puis que les 
•Predicans Huguenots nous reprochent 
eftre heretiqu es, & qu’ils ont prefché,&: 
faiét des liures, pour môftrer que les hé- 
rétiques doiuent eftre brûliez , il f’enfuit 
que par la force vous entendrez mainte- 
nir celle propofition , & par voz armes 
effectuer ce que voz Predicans veullent 
perfuader parleurs raifons. Et que la li- 
berté de côlcience que vous promettez 
àprefent, n’eft qu’en attendit que vous 
puilfiez eftablir l’authorité que vo 9 pré- 
tendez auoir en ce Royaume. V ous in- 


» 

A 

■*. 


*< 

ta 

*i 

«i 

H 






II 


gerant défia d'y vfer de commandemës 
&de menaces à ceux qui ne voudront 
vous obéir . Et de faidfc , vous proteftez 
que ce n’eftfinon pour cefte heure, que 
vous entendrez maintenir diuerfitéde 
religiô: c’eft à dire iufques à ce que vous 
foy ez le plus fort, voulât gaigner le Cler 
gépar ces paroles : Quant àleurprofefîion 
& leur religion , en quelque chofe ie leur fuis 
cotraire,en mile leur ennemyien d'autres nous 
fommes d'accord , ne fttffe qu y en ce qui touche 
la coferuation des priuileges de l'Eglife de Fra - 
ce & liberté c’eft à dire quâd il eft que- 
ftiô de dénier l authorité de noftre faint 
perele Pape, & renuerfer toutes les con- 
ftitutions de l’Eglife vniuerfelle. Caries 
polytiques de noftre temps l’interpretét 
ai nn, & leftendent auflî auant qu’il plaift 
aux Huguenots , puis apres vous adiou- 
ftez : Quoy que foit fi ïauois attec eux toutes 
les prifes du monde je les mettrons foubs le pied 
pourcefle heure , emporté par vnepltis forte 
confédération , qui ef le feruice de mo Roy ^ & 
du bien de cejl ejlat : qui eft pour monftrer 
qu’en attendant voftre meilleure com- 
modité, vous préférez lefperance que 
vous auez au Royaume, à ce que vous 

eftimcz eftreaggreableàDieu. Etvoy*'* ®j 
là comme nous ne fommes pas ignoras u 

quel eft l’intelled: de voftre proteftatiô, ik 
difant: Ieprotejlequetoutainfique ie nay ^ 
feu foujfrir que l’on m’ait contraint en ma co - ^ 
fcicnce^aujîi ne fouffriray-ie,ny ne fermettray jn 
iamavs , que les Catholiques foient contraints ÿ c 
en la leur y ny en leur exercice libre de religion: » 

ce font paroles pour vous infinuer en ^ 
quelque bonne opinion. Et en lifant ce- ^ 
là il nous eft fouuenu des priuileges & ^ 

difpeces o&roy ez par voz miniftres aux ^ 
Huguenots leur permettant de pafler au ^ 
trauers noz Eglifes, pour y prendre leur j, , 
?lus court chemin, ou bien de l’y tenir à • je 
! a fuitte de quélqu’vn à qui ils euflent à ^ 
faire. Car c’eft ainfi que vous prétendez ^ 
vous faciliter & abréger le chemin du ^ 
Royaume de France, &poür voftre cô- £j 
modité. Comme petit à petit l’on fit en L 
Angleterre, & vous lauez obtenu en ,l, 
BiartjOÙ il n’y a pour cefteheureCatho- - 
lique,qui ofe paroiftre , & ne font pas en {y. 
feureté,mefme dans les plus tenebreufês jL 
caues de leurs maifons : & par tout ou 
vous commandez abfolument,vous te- ^ 
nez le peuple en telle frayeur , que vous $ 


lcurfai&es dcmâder& côfentir ce qu'il 
vous plaift. De forte que pour n'encou- 
rir les peines de voz menaces, il eft facile 
de faire demander aux Eftats, ce que bo 
vous fcmble.Et c’eft ainfi que vous vou- 
lez que Ion tienne vn Concile national 
libre, c eft à dire, ou vous foyezleplus 
fort,& en la congrégation duquel, vous 
parueniez à mefme effeft , qu’en laffem- 
blec des Eftats tenuzà Blois , que vous 
approuuez : Et protejle^de faire Yecognoi - 
fireCauthoritéiti Roy , quand parla man- 
fuetude de fon naturel , en fauçât fa foy, 
il a proditoircment fai<ft affafliner les 
Princes Catholiques , emprifonner les 
autrcs,rompreles Eftats, & effaroucher 
de telle façon tous les députez des pro- 
uinces de ce Royaume , que le plus har- 
dy d entreux n’a plus garde de deman- 
der raffemblee des Eftats,foubs fon au- 
thoritê,n*y foubs la voftrc. Et fil n’y eft 
autrement pourueu parles moyens, que 
Dieu nous fera la grâce d’auoir, no 9 bif- 
ferions déformais pluftoft tout dépérir, 
que de demâder reformation , qui nous 
mette à telle difformation. Ce font les- 
effets de voz miniftres beau Sire,quâd 

parleur nouuelie doctrine, ils ont per- 
suadé, que les Sac rem es de noftrc Egli- 
fe ne font pas obligatoires : vous auez 
raifon de recongnoiftre les Princes de 
Lorraine, pour voz proches parens,gens 
de valeur & de feruices. Car quad vous 
feites contenâcepar l’efpace de trois ou 
quatre ans d’eftre Catholique , ils vous 
ont aimé , chery , Si honoré, autant que 
jamais vous eumezfceufouhaiter, Si ne 
vous ont laiflfé que lors que vous auez a- 
' bandonné l’Eglife de Dieu. Et file Roy 
euft voulu fe feruir d’eux , il euft efté le 
plus grand & le plus heureux Prince de 
la Chreftienté.Mais le malheur en a diCt 
autrement à la Frâce, parle miniftere de 
cefte H uguenotte herefie,ou pluftoft de 
l’atheifme, en introduction Si meflange 
que l’on veut faire de diuerfes religions. 
Si vous eftiez en cefte qualité receu no- 
ftre Roy , Ion pourroit faire côparaifon 
de celuy qui efpoufant vne iufte Si loya- 
le femme, referue üoutesfois de coucher 
auec fa concubine. Etneantmoins vous 
nous diètes que nous prenions le chemin de 
vous inftruire , & que nous y profiteras bexu- - 
coup . A vous ouïr parler , vous n elles 

plusheretique, mais parauenture auefc 
paflez outre. Car il n'y a heretiques, que 
ceux qui ont quelque religion obftinee, 
6c fi défia vo 9 nous promettez que nous 
profiterons à vous inftruire, vous auez 
donc efperâce de paroiftre Catholique, 
&parauanture nous ne le prometterez 
vous ainfi,fur vnefoy femblable, que 
celle qui nous fut iuree à Blois pour vo- 
ftre querelle. Et fur laquelleil y a toutes- 
fois occafiô de craindre, que nous n cuf- 
fions auflî mauuaife yfifuë de voftre pré- 
tendue innocence, que nous auôs eu de 
la bonté 6c clemence de celuy que vous 
appeliez voftre Roy, 6c fouuerain . Il cft 
bienvray que vous penfez auoirtfouué 
ouuerture d’accord entre nous, en nom 
rangeant a ce que décernera njn Concile libre , 
c ’eft à dire , ou vous foyez en feureté, 6c 
non pas nous , tout de mefme que pour 
voz prétentions contre Monfeigneur le 
Cardinal voftre oncle. Car pendât qu'à 
la hôte de fes nepueux, il cft prifonnier, 
vous eftimerez eftre en liberté decon- 
ferance nuec luy , pour vuider la queftiô 
fur laquelle font cfmeuz les troubles de 
France, Et côbien que vous dificz quils 

font fondez fur la vaine & imaginaire 
crainte de vojire fuccejîion à cej } ejîatj Si eft- 
ce que vous nous donnez bien à enten- 
dre quelles font voz prétentions, quand 
défia par cefte Déclaration vous nous 
commadez de pofer les armes, aucc me- 
naces de nous punir,fi nous y contreue- 
nons. Et les lettres de proximité q vous 
auez obtenuës,& autres voz aétes, font 
bien paroiftre qu’elle eft voftre intentiô, 
pendant l’euenement de laquelle, vous 
demandez vn Concile. Mais quelle ap- 
parence y auroit-il de demander vnCô- 
ttile nouueau , veu que les precedans , & 
principalement celuy de Trente, qui eft 
«xprez, ont défia condamné voftre he- 
refîc. Et eft certain que fur vne mefme 
herefie,lon ne tient iamais deux Conci- 
les , & fuffit quelle ait efté vne fois con- 
damnée. Iointauifique cen’eft à nous 
qu’il fe faut adreffer, pour demander vn 
Concile general. Que fi vous entendez 
yn Concilc national , ja Dieu ne plaife 
que pour vne difpute qui appartient à 
toute l’Eglifc, Ion nous accule d’en vou- 
loir feuls déterminer en noftrepaïs. Les 
Çonciles nationaux, ne font que pour 

te qui eft propre & particulier à la natiô: 
mais noftre religiô eft commune à tou- 
te l’Egliie vniuerfelle, hors de laquelle 
nous ne deuons,ny ne pouuons rien de* 
Lberer.Car ce feroit nous mettreau ha- 
zarddenous feparerdelEglife Catho- 
lique, Apoftolique & Romaine, hors de 
laquelle nous croyons fermement, qu’il 
n y a point de falut, & fçauons bien que 
toutes les oppofmons que loua formé 
cotre la publication du Concile de Tré- 
te, ne font quen voftre faueur. Car hors 
mis la côdamnation particulière qui eft 
de l’herefie de Caluin,il n y a rien qu’vne 
répétition de l’ancienne ordonnance & 
difciplinedel’Eglife : & ceux qui difent 
que le Pape y eft mis par ddïûs le Céci- 
le, & qu’il y a des constitutions côtraires 
à l’ancienne liberté de la France , f abu- 
fenr, & fils auoient pris la peine de le li- 
re, ils congnoiftroient le contraire . le 
dis exprez de i’anciéne liberté de la Frâ- 
ce, & non pas des nouuelies licences, 6C 
debordemens que les hérétiques y ont 
fcandaleufemét introduit: de forte que 
Voftre demâde n’eft iufte ne raisônabie, 
quâd vous tendez à vn Cécile national, 
contraire aux Conciles generaux. Ce 

que nous .croyons, nous ne le voulons 4 

plus reuoquer en doubte : comme aulïl iPi 
par rant de colloques, & difputcs , nous 4$ 
auôs apperceu que les-authoritez &rai- 
fons n’ont de rien feruy, Se n’eft pas pof- mi 
fible d’apporter aucune chofe de nou- ^ 
ueau,qui n’ait défia efté ditté , & eferite, i rai 
&ne nous eftât point venu de nouueaux 
textes d’Euangile , il ne fortiroit rien de ^ 
noz do&eurs, que vous n’ayez affez ouy, ^ 
& fi ne voulons point de voz raisôs, qui 
n’ont efté que par trop entenduës. C’eft 
v à faire âgés qui doutét de leur croyace, ^ 
de demander eftrc inftruits , corne aufli 4 
leroit-il difficile , de définir vn Concile ^ 
libre , èc du tout impoffible de l’executer ^ 
cncor.Ie vous demanderois volontiers, E y 
' quic’eftque vous entendez faire luges ^ 
dcnosdifferens.Ceferoientparauâture 4 
des Polytiques , que n’ayans point de jy 
party ,nous accorderoiét facilement,eti ^ 
mettat au néant l’vne & l’autre religion. ^ 
C’eft ce difent-ils , entendre les affaires ji 
d’Eftat,quc de Ce lâcher la bride de cefte ^ 

■ façô, & vaguer à volôté en les difeours, ÿ 
fans fabftraindre aux réglés del’Eglife," ^ 
mais faire comme chacun l’entend, par | 
vn droiét de bié-feance.Nous en fentôs |j 

les eflfeâs , parles ingenieufe^jfubtilitez 
des Partifans , & libertins , qui fans loy, 
& fans religion, ont accômodé le public, 
àleur particulier.Ce font d’eftranges rc- 
formateurs,quc ces Meffieurs là* Et euft 
grâce vn iour le Licutenat de S . Maixen 
par vn apophtegme q mérité d’eftre mis 
en mémoire. Car ayant efté dccernees 
commifïions aux Confeillers d’Eftat, 
pour aller par tout le Royaume , fçauoir 
les plaintes du peuple, ç’eft à dire décou- 
urir quel il y faifoit,& trouucr moyen de 
nouueaux fubiides . Comme vn certain 
Prélat euft deux & trois lois fomméle 
corps de ville, de luy déclarer ce quils 
aüoiét à dire, pour en drclfer fon procez 
verbal, ilnepeuft rien tirer de rafienv- 
blee,ny bon ny mauvais , & la raifon luy 
en fut expliquée par ce Lieutenant, qui 
dift que les habitas fe gardoient de mef- 
predre, & qu’ils craignoiét qu’en récitas 
leu rs douleurs , ils fufs et lurpris du cofté 
où ils auroient oublié de le plaindre, ay- 
mans mieux ne rie dire, qu’en comptant 
leur mifcres,dôncr ouuerture de les aug- 
menter, par mauuaiiïs drogues . Ainli 
raircmblcc des Eftats nous a efté per- 
uiciçufc 3 ne nous ayant apporté, chair- 
: - C jj 

gctnent, que de mal en pis : auflfi voftrc 
nouueau Concile nous attraperoit , à 
•quelque fîniftre euencment , & vaut mi- 
eux fuiure noz premières brifees,&nous 
efforcer aucc la grâce de Dieu , de nous 
deffairc de ceux qui caufent tous noz 
maux : voire mais vous dittes qu’aufli 
bien n’y gaignerons nous rien, SC que 
l’herefic le doit combattre pur difptttes , 
Cÿ* non par armes. Enquoy il me louuient 
d'vn ieune Aduocat , lequel voulant 
faduâcer au barreau delà plaidoirie,lbu- 
ftenoirqu’il ne falloit pas punir les coup- 
pebources,& qu’aulïi bien quelques pu- 
nitions que Ion en ait fai le nombre 
n e amoindriffoit pas,&qu il lal’ot plu- 
ffoftlesadmônefter. Ce qui auoit plus 
d’apparence que voftre propolîriô: car 
les couppcbources le trouuét volôtiefs 
aux meilleures prédications , où il y a 
plus de prefïè, & non pas les huguenots 
qui ne veullent entendre ce que Ion leur 
diét. Et fur ce que vous diéles,^«e Ion 
vous à fomme de changer de religion la dague 
en la main , vo 9 fai&es tort en la reputatiô 
de Môfieur le Cardinal de Lenoncourt, 
lequel vous aeftétrouuer plufieurs fois, 
aucc plus de l'ub millions , Sc nouuclles 

fortes de perfuafion,que beaucoup de 
gens de bië n’eu fient ddîré.Et les bônes 
gens de docteurs de Sorbonne, que Ion 
vous enuoya pour vous prefchcràl’an- 
ciennemode,n’auoient point d’armes, 
& toutefois vous n’çn teintes compta 
Auflî eftiez vousbié aducrty de la bônc 
volonté que vous confefTez à prefent, 
que le Roy vous porte. Ce qu’il ne pcuft 
diflimuler en vne petite forme d’Eltats, 
qu’il tint à S. Germain en Laye,fur la fin 
delannce mil cinq cés quatre vingts & 
quatre. Car Môfcigneur le Cardinal de 
Bourbon luy ayant propolé que les 
plus importantes affaires du Royaume, 
eftoient d’exterminer les herçtiqucs , & 
n’auoir qu’vne religion , il fefmeut de 
telle façô qu’il en perdit contenance , &C, 
fe courrouça fi aigrement, qu a peine le 
pouuoit-on apaifer,& par là fut facile de 
cognoiftre que la diuerfité de rcligiô luy 
plaif oit.Et voilà la paix en laquelle vous 
voulez nous entretenir, pour quelque 
temps, cômc vous dites, à fin de mieux 
paruenir à voz deficins : & bref nous 
voyons bien que par lamort&empri- 
fonnement des chefs des Catholiques, 
vous péfez auoir ville gaignce,& voulez 

dire en some , que vous ne ferez pas des 
noftres , 8c que fi nous voulons auoir la 
paix auec vous , il faut que nous foyons 
tous huguenots. Mais croyez. Sire, que 
nous n’en ferons rien , 8c que nous n’a- 
uons pas noz biens , noz maifons , noz 
vies , celles de noz femmes , 8c de noz 
enfans, fi chers, que nous ne les vouliôs 
propofer à la grâce de Dieu , 8C à noftre 
fahit , que nous croyons fermement 
n’eftre hors FEglifc Catholique Apofto- 
lique 8c Romaine.Nous auons apris par 
les Hiftoires,quele Royaume deFrâce, 
à Saintement aflis la première piere de 
fon fondement, fur l’apuy decefte reli- 
gion , que par le moyen d’icelle , il f eft 
acquis de grandes vitoires , feft con- 
ferué contre fes ennemis , 8c a gaigné 
l’honneur & la réputation par delfus 
toutes nations . Nous auons fceu que 
ceftc religion , eft l’alfeurance du peuple 
enuers les Roys : nous ne la voulons pas 
perdre. Et quiconque ne voudra tenir 
îaloy du Royaume, ne fera point noftre 
Roy. Car comme lepeuple ne.faitpas 
luy feuile Royaume, aufli le Roy n’eft: 
rié fans le peuple , 8c par vne réciproque 
8c mutuelle concordance , le Royaume 

le maintient. Et quicôque le premier ne 
veut tenir ce qui eft de fon deuoir , fie 
enfraint la loy du Royaume, faulfe fa 
foy , & rend l’autre party quitte de la 
fienne. C ’eftla differéce que toufiours 
on afai&d’vnRoyàvn Tyran, que l’vn 
commande par les loix , & lautre félon 
fon plailîr liccnticufefouueraineté. 
Nous ne fommes point fubje&s à la 
Tyrannie. Mais nous voulons obéir à 
vn Roy felô l’ordonance du Royaume: 
nous délirons eftre vnis en l’obeïlfancc 
de noz loix,& que par l’obfcruâce d’vne 

I mefme religion, nous foyons parles Sa- 
cremens d'icelle alfeurez de la foy des 
vns enuers les autres. Nous ne voulons 
tenir pour compatriotes, ceux qui nous 
appellét idolâtres. No 9 ne voulôs point 
que vous auétorifiez les mariages que 
l’Eglifc à déclaré inceftucux, & que vous 
faciez que ceuxlàfoient hoz heritiers, 
que nous ne voulons pas aduoüer à pa- 
rés. Nous ne voulôs partager auec ceux, 
qui fe font vouez dâs les monafteres , 
lefquels nous ne recognoifsôs pour noz 
coheritiers: &nc dites pas que cela foit 
pour Elire vn eftat populaire, n’y pour 
émouuoir les villes contre la noblelfe. 


Caries Cétils-hômes y ontautât, voîrd 
plus d’intereft, que le refte du peuple. 
Quâd no 9 no 9 mettôs en leur prote&iô, 
quâd nous frayôs aux armes , defquelles 
nous leur lailsôs la côduitte , quâd nous 
leur déférés les hôneurs & prerogatiues 
qui leut font deuës , quand nous les ex- 
hortés de vallcureuiëmét combattre, & 
leur commettons les gouuerncmens de 
noz villes, ce tfeft pas pour efleuer le peu 
pie conu’cux . Et vous qui voulez faire 
tout le con traire, ne trouucz pas eftrâge, 
fi vous n’-eftes pas creu , déportez vous, 
fil vous plaift, de nous prefenter voftre 
paix, qui depuis 25. ans & d’auâtage no*' 
a continuellement diuifez & entretenu 
en querelles &r guerres : Auflibien efpe- 
rôs nous que Dieu nous fera la grâce de 
nous maintenir contre voz menaces , &£ 
Voz forces, & contre voftre proteftatiÔ, 
nous proteftons au côtraire, d’employer 
noz moyens, & noz vies, pour nous ga* 
rentir & conieruer. I’aydir. « 


